《宠章纯孝为晋府世殿下作》
明代·祁顺

金母仙游不可寻，山前风木百年心。九重天子嘉纯行，五色奎文降德音。

华衮岂如褒典重，沧溟难比孝情深。舜文已远曾参逝，古道微茫直到今。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。